OpenLLM-France/wikimedia huggingface dataset:
# Et maintenant, on va où ?

Et maintenant, on va où ? (arabieraz: وهلّأ لوين؟‎, W halla' la wayn) 2011ko Nadine Labaki libanoar zinema zuzendariaren komedia dramatikoa da.

## Sinopsia

Oharra: Atal honek istorio osoa edo amaiera argitzen du.
Musulman eta kristau biztanleak dituen izenik gabeko libanoar herri urrun eta isolatu bat lurreko minaz inguratuta dago eta zubi txiki baten bidez baino ezin da bertara iritsi. Borroka zibilak herria inguratzen duen heinean, emakumeak, hainbat bide erabiliz eta emaitza ezberdinekin, beren gizonak iluntasunean mantentzen saiatzen dira, herriko irratia saboteatuz eta gero telebista suntsituz. Istorioa Roukoz izeneko haur batekin hasten da. Bere lana, bere lehengusu Nassimekin batera, herrixkatik kanpo arriskatzea eta beharrezko produktuak ekartzea da, hala nola xaboia, tresnak, egunkariak eta bonbillak.
Zoritxarrez, hurbileko herri batean mandatu bat egiten duen bitartean, indarkeria-eraso sektario baten leherketan, Nassim kristau eta musulmanen arteko liskar batean hilko dute. Egoera kontrolatzeko asmoz, gizonak drogatzen dituzte haxixa gozokietan nahastuz eta herrixkatik armak ateratzen dituzte. Gizonak esnatzen direnean, emakume kristau guztiak janzkera musulmanez jantzita aurkitzen dituzte, eta alderantziz, batez ere beren senar eta seme-alabei desafio eginez, indarkeria sektarioa nahi badute, lehenik jo ditzaten. Nassimen hileta modu baketsuan egiten da, eta filma amaitzen da emakumeen bila dabiltzan gizonekin, haiek orientatzeko.

## Aktoreak

* Claude Baz Moussawbaa : Takla
* Leyla Hakim : Afaf
* Nadine Labaki : Amal
* Yvonne Maalouf : Yvonne
* Antoinette El-Noufaily : Saydeh
* Julian Farhat : Rabih
* Ali Haidar : Roukoz
* Kevin Abboud : Nassim
* Petra Saghbini : Rita
* Mostafa Al Sakka : Hammoudi

## Erreferentziak

* ↑ (Frantsesez) «Et maintenant, on va où ?» Allociné.

## Kanpo estekak

* Datuak: Q1766235
# Eta (hizkia)

Eta, edo Ita, alfabeto grekoaren zazpigarren letra da. Η (larriz) eta η (xehez) idazten da.

## Kanpo estekak

* Datuak: Q14396
* Multimedia: Eta (letter) / Q14396
# Et Incarnatus

Et Incarnatus 1996an eta Gipuzkoan sortutako ganbera orkestra bat da, Felipe Gorriti musikagilearen omenez. Migel Zeberio musikaria taldearen zuzendaria da.
Musika estilo ugari jorratu dituzte hasieratik eta askotarikoak izan dira elkarlanak, besteak beste Iñaki Salvador, Hertzainak, Benito Lertxundi, Natxo de Felipe, Mixel Etxekopar, Phil Woods eta Noarekin. Tolosako Abesbatza Lehiaketa, Musika Hamabostaldia eta Donostiako Jazzaldia dira izen handiko musika jaialdiak non parte hartu izan duten.

## Diskografia

* "Eguberri umama"
* "Erkki pohjola"
* "Ibia"
* "San Fermin"
* "Troika"
* "Txoriei"
* "Xomorroak"

## Urmuga

"Urmuga" mendiak eta musika uztartzen dituen proiektua da, Felipe Uriarte mendizaleak eta Migel Zeberiok aurrera eraman zutena 2020ko uztail eta abuztu artean. Valle de Angulotik (Burgos) Hiru Erregeen Mahaiaraino egindako ibilaldia izan zen, Hego Euskal Herria zeharkatuz, Kantauriar eta Mediterranear isurialdeak banatzen dituen lerroari jarraituz. Mendi ibilaldiarekin batera, 9 musika kontzertu antolatu zituzten 19 egunetan zehar.

## Ikus, gainera

* Zerrenda:Euskal_Herriko_egungo_musikariak

## Kanpo estekak

* Et Incarnatus orkestraren webgunea.
* Datuak: Q97352905
# Et ikur

Et ikurra edo anpersana & ikurraren euskal izena da. Eta juntagailuak duen esanahi bera du, eta esanahi hori duen latineko et hitzaren letrak elkartuz sortu zen.

## Erreferentziak

* ↑ Bulego-materialen hiztegia, Hizkuntza Politikarako Sailburuordetza, 2010.

## Kanpo estekak

* Datuak: Q11213
* Multimedia: Ampersand / Q11213
# Et les mistrals gagnants

Et les mistrals gagnants 2017ko Anne-Dauphine Julliand frantziar zinema zuzendariaren film dokumentala da, ume gaixoei buruzkoa.

## Sinopsia

Oharra: Atal honek istorio osoa edo amaiera argitzen du.
Ambre, Camille, Charles, Imad eta Tugdual 6 eta 9 urte arteko haurrak dira. Gaixorik daude denak aspaldi, eta, bakoitzak bere gaitzarekin, unea bizitzen dute. Umore, indar eta baikortasunarekin egiten diote aurre bizitzari, hasiera zaila izan duten arren.

## Erreferentziak

* ↑ «Ganar al viento» Berria 2018-02-15.

## Kanpo estekak

* Datuak: Q27038318
# Eta (argipena)

eta eta ETA hitzek hainbat adiera dituzte.
Sigla gisa edo letra larriz:
* Euskadi Ta Askatasuna (ETA): euskal erakunde armatu klandestinoa.
* ETA (etxetresna elektrikoak), etxetresna elektrikoen enpresa bat, Txekiakoa.
* Kalkulatutako iritsiera-ordua, ingelesez estimated time of arrival, laburtuta ETA. Eta termino honetan oinarritua:
** ETA, NewJeans K-Pop taldearen abestia.
Euskarazko terminoak:
* eta: juntagailua.
* ETA edo AND, elektronikan: ate logikoa.
* -eta, atzizki multzokaria euskal toponimian.
Bestelakoak:
* Eta (Η): letra grekoa.
* Eta (matematika): eragile matematikoa.
* estatistikan, Eta, zenbakizko aldagai baten eta aldagaia kualitatiboen arteko erlazio estatistikoaren sendotasuna neurtzen duen estatistikoa.
* Eta mendia: Greziako mendia.
# Et ta sœur (1958ko filma)

Et ta sœur Maurice Delbez frantziarrak 1958an egindako film komikoa da.

## Sinopsia

Oharra: Atal honek istorio osoa edo amaiera argitzen du.
Bastien du Bocage Parisko egunkari handi baten nagusia da, eta bere arrakasta, hein handi batean, Lucrèce ahizpak egindako "Courrier du Coeur" atalari zor zaio. Lucrèceren biktimen epaiketen ondoren, sarritan Bastien espetxean egotera behartzen dute.

## Aktoreak

* Pierre Fresnay : Bastien du Boccage
* Arletty : Lucrèce du Boccage
* Jean-Claude Brialy : Bruno Puymartin
* Sophie Grimaldi : Francine du Boccage
* Jacques Dufilho : Puymartin
* Philippe Grenier : telebista aurkezlea
* Brigitte Barbier
* Henri Belly
* Émile Genevois : Jojo

## Kanpo estekak

* Datuak: Q3059181
# Euskal Herriko ibaiak

Euskal Herriko ibaiak bi isurialdetan banatzen dira. Mediterraneora doazenak luzeak eta zabalak dira, eta Kantaurira doazenak motzak, bortitzak eta emari txikiagokoak.
Ebro da Euskal Herria zeharkatzen duten ibaien artean luzeena (910 km). Europako Mendietan sortzen da eta Mediterraneo itsasoan isurtzen du bere emaria. Bide horretan, hainbat kilometroz Euskal Herriko hegoaldeko muga da, Araba eta Nafarroan. Ibai handi guztien antzera, beste ibai eta errekek bertara isurtzen dituzte beren urak besteak beste, Zadorra, Baias, Ega eta Aragoi ibaiek. Azken hau da, Aragoi ibaia alegia, Euskal Herriko lurretan zehar ibilbide luzeena egiten duena: 192 kilometro. Esako urtegian jaio eta, Nafarroa Garaia zeharkatu ondoren, Ebro ibaira isurtzen ditu bere urak.
Euskal Herriko kostaldean ura isurtzen duten ibaietatik Aturri da luzeena eta ur emari handiena duena. Tourmalet inguruan jaiotzen denetik Baionan itsasoratu arte, 335 kilometro inguru zeharkatzen ditu, azken 30ak euskal lurretatik. Bide luze horretan, Pirinioetan jaiotako hainbat ibai eta errekaren emaria jasotzen du (Biduze, Errobi, Arhan...). Aturrik bezala, beste euskal ibai askok ere Bizkaiko golkoan isurtzen dituzte euren urak: Nerbioik, Bidasoak, Oriak, Debak, Urolak, Urumeak... Nerbioi ibaia da, hain zuzen ere, Bizkaiko golkoan ura isurtzen duten ibaien artean Euskal Herriko lurraldeetan ibilbiderik luzeena egiten duena (75 km).

## Kantauriar isurialdea

Urak Bizkaiko golkora isurtzen dituzten ibaiek ibilgu laburra dute, gehienetan erliebe handikoa: 50-70 kilometroan, gutxi gorabehera 1300-1500 metroko garaieratik jaisten dira. Hauek dira ibai nagusiak:
* Barbadun
** Kotorrio ibaia
* Ibaizabal
** Kadagua
** Nerbioi
*** Iturrigutxi Urita
*** Altube
**** Oiardo Jaundia
** Arratia ibaia
* Butroe
* Gobela
* Oka
* Lea
* Artibai
* Deba
* Urola
* Oria
** Leitzaran ibaia
** Araxes
** Eztanda erreka
*** Santa Lutzi erreka
* Urumea
* Oiartzun ibaia
* Bidasoa
** Latsa
*** Putzubeltz
** Burdinzelaeta
** Ezkurra ibaia
** Baztan
*** Aritzakun
**** Epaltza
* Urdazuri
* Aturri
** Errobi
** Biduze

## Mediterranear isurialdea

Mediterraneo itsasora isurtzen duten Euskal Herriko ibai guztien ura Ebro ibaiaren bitartez iristen da itsaso hartara. Hauek dira Ebroren emaile nagusiak:
* Omecillo
** Tumecillo
* Baia
* Zadorra
** Ihuda
* Jugalez
* Odron
* Ega
** Urederra
* Aragoi ibaia
** Onsella
** Irati
*** Erro
*** Urrobi
*** Zaraitzu
** Zidakos
** Arga
*** Arakil
**** Larraun
***** Ertzilla
**** Udarbe
***** Artazul
* Queiles

## Erreferentziak

* ↑ Kondaira. (Noiz kontsultatua: 2017-11-21).

## Ikus, gainera

* Euskal Herriko uren banalerroa
* Kantauriko isurialdea
* Mediterraneoko isurialdea
* Euskal Herriko geografia fisikoa
* Bizkaiko ibaien zerrenda
* Gipuzkoako ibaiak
* Nafarroako ibaien zerrenda

## Kanpo estekak

* Datuak: Q12257518
* Multimedia: Rivers of the Basque Country / Q12257518
# Euskal Herriko hobi mineralak

Eskuineko mapan hobi mineral nagusiak agertzen dira. Ikus daitekenez 4 jatorri ezberdinetako hobi mineralak daude. Lehenengoa, bere antzinatasunaren arabera, Paleozoikoko mazizoetan dauden berun, zink, magnesio, fluor eta burdin hobiak dira. Hauek erromatarren garaian ustiatzen ziren, batez ere Aiako Harrian eta gero Oiassoko portuan garraiatu. Honetaz gain Aldude eta Bortzirietan ere agertzen dira mineral hauek. Hauetako askotan zilarra ere aurki daiteke. Ariben merkurioa ere esplotatu zen bere garaian.
Kretazeoko mineralak bi mota ezberdinetan agertzen dira. Alde batetik Bilboko Antiklinalaren ardatzean burdinezko hobi oso garrantzitsuak daude. Burdina leku askotan atera badaiteke ere (burdinolak oso ugariak izan ziren garai batean) inon ez dago Euskal Herrian Meatzaldea eskualdean bezain beste. Triano mendia gaur egun guztiz zulatua dago, bertan zegoen minerala ateratzeko. Gallarta, Bilbo eta Otxandion ere ola garrantzitsuak egon dira. 1878tik 1898ra 80,5 milioi tona burdin atera ziren Triano ingurutik, 1899an 6,5 milioi tona atera ziren, hogei urte lehenago 1,3 ateratzen zirelarik.
Antiklinorioaren bi alpetan kareharria da nagusi, eta uharri ugari daude. Bertako askotan beruna eta zinka atera daiteke. Meatze hauek txikiak dira, baina ugariak. Bizkaiko sinklinorioaren iparraldeko alpean ere agertzen dira, hiru banda osatuz.
Hirugarrenik diapiroei lotutako gatz mineralak daude. Hauek gatzaga askotan esplotatu izan dira eta gaur egun Iruñea inguruan badute garrantzia. Nafarroan gatz arruntaren esplotazioak interes ekonomikoa du, 2004an 112.741 tona ekoiztu ziren.
Azkenik hobi minerala izan ez arren bere balio ekonomikoa dela eta aipatzeko modukoa da Bermeotik iparraldera aurkitu zen gas natural boltsa. Bertan kokatu zen La Gaviota izeneko gas ustiatzailea. Gaur egun ez dago esplotatzeko haina gas.

## Erreferentziak

* ↑ Euskal Herriko geologia.
* ↑ Lazkaoko udala
* ↑ Metal Astunak
* ↑ Rincones singulares de Navarra
* ↑ MONTERO, M. La minería en Vizcaya durante el Siglo XIX
* ↑ Sales 2005. IGME

## Ikus, gainera

* Euskal Herriko geologia
* Burdinola

## Kanpo estekak

* Datuak: Q61070693
# Euskal Herriko landareak eta inguruetakoak sailkatzeko gako irudidunak

Euskal Herriko landareak eta inguruetakoak sailkatzeko gako irudidunak jatorriz (jatorrizko izenburua, gaztelaniaz: Claves ilustradas de la flora del País Vasco y territorios limítrofes) Aranzadi Elkarteak eta Arabako Natur Institutuak elkarlanean egindako lan mardula da, gaztelaniaz 1999an eta euskaraz 2004an argitaratua. Egile nagusiak bost ziren: Iñaki Aizpuru Oiarbide, Carlos Aseginolaza, Pedro Maria Uribe-Echebarria, Pello Urrutia eta Iñaki Zorrakin. Dena dela, lantaldea zabalagoa izan zen. Liburuan, deskribatutako espezie guztien marrazkiak ageri dira, Carlos Enrique Hermosillak, Erikarta Lekuonak eta Iñaki Zorrakinek eginak. Liburu osoa dohainik dago eskuragarri Interneten, hala euskaraz nola gaztelaniaz.

## Lurraldeak

Flora honetan Ebroko haranaren eta Bizkaiko Golkoaren arteko landare baskularrak biltzen dira; beste mugak hauek dira: Atturri ibaia iparraldean eta Ebro ibaia hegoaldean zein Ason ibaia mendebaldean eta Aspe (Bearno) eta Aragón Subordán ekialdean. Ikertutako lurraldea 20.600km² izan ziren. Euskal Herritik kanpo beste lurraldetako inguru batzuk aztertu ziren: Kantabria, Burgos, Soria, La Rioja, Zaragoza eta Huesca.

## Erreferentziak

* 1 2 Aizpuru Oiarbide, Iñaki; Aseginolaza Agirre, Carlos; Uribe-Echebarría Díaz, Pedro María; Urrutia Uriarte, Pello; Zorrakín Altube, Iñaki. (2015-11-25). Euskal Herriko landareak eta inguruetakoak sailkatzeko gako irudidunak. Eusko Jaurlaritzaren Argitalpen Zerbitzu Nagusia (Noiz kontsultatua: 2020-05-21).
* ↑ (Gaztelaniaz) «Claves ilustradas de la flora del País Vasco y territorios limítrofes, en PDF» Jolube Consultor Botánico y Editor 2012-03-30 (Noiz kontsultatua: 2020-05-21).

## Kanpo estekak

* Liburua, euskaraz eskuragarri, dohainik. Formatua: PDF. Tamaina: 24,7 MB.
# Euskal Herriko izotz hockey selekzioa

Euskal Herriko izotz hockey selekzioa Negu Kiroletako Euskal Federakuntzak 2008an sortu zuen, Euskal Herriaren naziotasuna aldarrikatu eta txapelketa ofizialetan Euskal Herria ordezkatzeko talde bat izateko asmoz. Ez da IIHFk onartua, beraz lagun arteko partidak baino ez du jokatzen.

## Historia

Lehenengo partida Gasteizen jokatu zuen Kataluniaren aurka., 3–5 galduz. 2009an partida errepikatu zuten Puigcerdàn eta eta Euskal Herriak 9–1 irabazi zuen. Goleatzailerik onena Gorka Etxebarria da, sei puntu lortu zuena.

### Emaitzak

* 2008.12.27 Katalunia 5:3 Euskal Herria (Gasteiz)
* 2009.12.26 Euskal Herria 9:1 Katalunia (Puigcerdà)
* 2016.12.23 Euskal Herria 3:3 Katalunia (pen.) (Donostia)

## Erreferentziak

* 1 2 National Teams of Ice Hockey. Euskadi All Time Results. .
* ↑ «Catalunya ejerce su autoridad» Noticias de Álava 2008/12/28.
* ↑ «Un doble test muy satisfactorio» El Mundo Deportivo 2017-1-20.

## Kanpo estekak

* Datuak: Q810373
# Eureka udalerria, Sac konderria (Iowa)

Eureka udalerria Ameriketako Estatu Batuetako Iowa estatuko udalerri bat da, Sac konderrian. Azken zentsuaren arabera 881 biztanle zituen.

## Ekonomia

2020ko zentsuaren arabera, Eureka udalerriak 377 etxebizitza zeuden. Per capita diru-sarrerak 31.421 estatubatuar dolar ziren.

## Kanpo estekak

* Datuak: Q9038843
# Eureka Springs (Arkansas)

Eureka Springs Arkansasko hiri bat da. Carroll konderrian kokatua dago. 2010ean 2.073 biztanle zituen, 18 kilometro koadrotan banatuta.

## Ikus, gainera

* Carroll konderria

## Kanpo estekak

* Datuak: Q79824
* Multimedia: Eureka Springs, Arkansas / Q79824
# Eurekadumpita

Eurekadumpita mineral bat da.

## Ezaugarriak

Eurekadumpita elementu kimiko mineralaren formula kimikoa hau da: ${\ce {(Cu,Zn)16(TeO3)2(AsO4)3Cl(OH)18 * 7H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 - 3 da.

## Erreferentziak

* 1 2 (Ingelesez) «Eurekadumpite: Mineral information, data and localities.» www.mindat.org (Noiz kontsultatua: 12-05-2019).
# Eureka Mill (Hego Carolina)

Eureka Mill Ameriketako Estatu Batuetako erroldak esleitutako leku bat da. Chester konderrian dago, Hego Carolina estatuan. 1.420 biztanle ditu, 3,343706 kilometro koadroko azaleran banatuta.

## Ikus, gainera

* Chester konderria

## Kanpo estekak

* Datuak: Q2050441
# Eureka dorrea

Eureka dorrea (Ingelesez: Eureka Tower), Australiako Melbourne hiriko etxebizitza etxe orratza da. Eraikuntza 2002ko abuztuan hasi eta 2006ko ekainean amaitu zuten. Dorreak 300 metro eta 91 solairu dauzka eta Australiako bigarren eraikinik garaiena da Q1 Dorrearen atzetik.
Horrez gain, munduko etxebizitza eraikinik garaiena da. Dorrea Fender Katsalidis Architects enpresak diseinatu eta Grocon taldeak finantzatu zuen. 88. solairuan begiratoki bat dago.

## Kanpo estekak

* (Ingelesez) Eureka dorrearen begiratokiaren webgunea.
* Datuak: Q270407
* Multimedia: Eureka Tower / Q270407
# Eureka (Wisconsin)

Eureka Ameriketako Estatu Batuetako inkorporatutako herri bat da. Polk konderrian kokatuta dago, Wisconsin estatuan. 1.737 biztanle ditu, 54,7 kilometro koadroko azaleran banatuta.

## Ikus, gainera

* Polk konderrian

## Kanpo estekak

* Datuak: Q3709957
# Eureka konderria (Nevada)

Eureka konderria (ingelesez: Eureka County) Nevadako konderri bat da, Ameriketako Estatu Batuetan. Hiriburua Goldfield da. 2010eko zentsuaren arabera 1.987 biztanle zituen, Eureka kilometro koadroko azaleran.

## Geografia

Eureka konderriak 10.826,05 kilometro koadro ditu. Horietatik 11,08 ura dira. Beste 10.814,97 lurra dira. Biztanleria dentsitatea 0,18 da.

## Demografia

2010eko zentsoan bizi ziren 1.987 pertsonetatik 1.900 txuriak edo hispanoak dira. Horietatik hispano edo latino kategorian 238 dira. 2 beltzak edo afroamerikarrak. 42 amerikar natiboak ziren eta 0 Hawaii edo Pazifikoko irletako natiboak. 18 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 24 pertsonek kokatzen zuten.

### Biztanleria piramidea
## Kanpo estekak

* Datuak: Q484381
* Multimedia: Eureka County, Nevada / Q484381
# Eureka udalerria, Adair konderria (Iowa)

Eureka udalerria Ameriketako Estatu Batuetako Iowa estatuko udalerri bat da, Adair konderrian. Azken zentsuaren arabera 101 biztanle zituen, 35.59 milia karratu (92.2 km$^2$) eremuan.

## Ekonomia

2020ko zentsuaren arabera, Eureka udalerriak 49 etxebizitza zeuden. Per capita diru-sarrerak 82.194 estatubatuar dolar ziren.

## Kanpo estekak

* Datuak: Q2218855
# Eureptilia

Eureptilia ("benetako narrastiak") Sauropsidaren barruko bi kladoeta bat da, bestea Anapsida da. Eureptiliaren barruan Diapsida guztiez gain lehen Apasidaren barruan zegoen "Cotylosauria" ordenako hainbat narrasti fosil ere sartzen dira.
Eureptilia kladoko espezie primitiboenak txikiak ziren, gaur egungo muskerren antzekoak. Klado honetatik biziraun duten bakarrak diapsidoak dira.

## Kanpo estekak

* Datuak: Q3060510
* Espezieak: Eureptilia
# Excalibur Hotel and Casino

Excalibur Hotel and Casino, AEBetako Nevada estatuko Las Vegas hirian dagoen hotel eta kasino bat da.
1990ean irekia izan zen.

## Kanpo estekak

* Webgune ofiziala (Ingelesez)
* Datuak: Q1064873
* Multimedia: Excalibur Hotel & Casino / Q1064873
# Excavata

Excavata eukarioto zelulabakarren talde handi bat da. Cavalier-Smithek proposatu zuen 2002an, kategoria filogenetiko gisa. Libreki bizi diren forma sinbiotiko asko ditu, baita gizakientzat parasitoak direnak ere.

## Kanpo estekak

* Datuak: Q691551
* Multimedia: Excavata / Q691551
* Espezieak: Excavata
# Exaugusto Boioanes

Exaugusto Boioanes (italieraz: Exaugusto Bugiano), Basilio Boioanes famatuaren semea, Italiako katapana izan zen 1041etik 1042ra arte. Mikel Dukianoren ordez sartu zen karguan, azken hau Montemaggioren maiatzaren 4an gudua galdu ostean. Boioanesek ez zuen aurrekoek izan zuten armada eta errefortzuak eta Baregoen Guardiako kide batzuekin bakarrik iritsi zen. Boioanesen ideia zen lombardiar errebeldeak Melfi isolatzea, Montepelosotik gertu kanpatuz.
Normandiarrak, hala ere, Melfitik atera ziren eta Monte Siricolon kanpatu zuten. Greziar kanpamentura zihoan laguntza konboi bat hartu zuten eta gudura behartu zituzten. Boioanesek galdu zuen eta atxilotu zuten, 1041eko irailaren 3an. Normandiarrak, mertzenarioak zirela eta, lombardiar nagusi Atenulfo, Beneventoko printzeari entregatu zioten. Honek dirutza onartu zuen katapanaren askatzearen truke eta diru guztiarekin geratu zen. Boioanes askatu zutenean ez zen, dagoeneko, katapana.
# Exbibyte

Byten multiploak :
| SI | SI | SI | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobyte (KB) | 10$^3$ | 2$^{10}$ | kibibyte (KiB) | 2$^{10}$ |
| megabyte (MB) | 10$^6$ | 2$^{20}$ | mebibyte (MiB) | 2$^{20}$ |
| gigabyte (GB) | 10$^9$ | 2$^{30}$ | gibibyte (GiB) | 2$^{30}$ |
| terabyte (TB) | 10$^{12}$ | 2$^{40}$ | tebibyte (TiB) | 2$^{40}$ |
| petabyte (PB) | 10$^{15}$ | 2$^{50}$ | pebibyte (PiB) | 2$^{50}$ |
| exabyte (EB) | 10$^{18}$ | 2$^{60}$ | exbibyte (EiB) | 2$^{60}$ |
| zettabyte (ZB) | 10$^{21}$ | 2$^{70}$ | zebibyte (ZiB) | 2$^{70}$ |
| yottabyte (YB) | 10$^{24}$ | 2$^{80}$ | yobibyte (YiB) | 2$^{80}$ |
Exbibyte (exa, bitarra eta byte-ren kontrakzioa) konputagailuen biltegiratze ahalmenean 2$^{60}$) byte adierazten duen informazio unitatea da. Bere laburdura EiB da. 1 Exbibyte = 2$^{60}$ byte = 1.024 Pebibyte

## Exbibyte eta exabyte

Exbibyte exabyte-rekin zerikusia du, baina berdintzat hartzen diren arren, desberdinak dira. Exabyte batek 10$^{18}$ byte da, berriz Exbibytek 2$^{60}$ byte.

## Sistema internazionala (SI) eta byte terminoaren bilakaera

Informatikaren testuinguruan kilobyteren terminoa hasieratik erabiltzen zen 2 $^{10}$ balioarekin, 1000-ra hurbiltzen delako. Konputagailuen hedatzearekin batera, sistema internazionalak definitutako aurrizkiaren erabilera desegokia ere zabaldu zen, informatika adituetatik erabiltzaile arruntetaraino. Hau dela eta kilobyte bat 1024 byterekin lotzen da nahiz eta 1000 byte da.
Aurrizki bitarra eta hamartarra bereizteko IEC estandarizazio erakundeak IEC 60027-2 dokumentuan zehazten den bezala kibi terminoa asmatu zuen, 1024-ren balioa duen neurria sortuz Kibibyte ( 1 KiB=1024 byte ). Baina bere erabilera ez da zabaldu oraindino.
Multzo berdineko unitateak:
   * Mebibyte (1 MiB = 2$^{20}$, megabyte-ren parekoa: 10$^6$ edo milioi)
   * Gibibyte (1 GiB = 2$^{30}$, gigabyte-ren parekoa: 10$^9$)
   * Eta ondorengoak: Tebibyte, pebibyte, exbibyte, zebibyte, yobibyte.

## Biltegiratze produktuetan nahasmena

Gaur egun (2007), biltegiratze gailuetan eta euskarrietan biak nahasten dira askotan. Esate baterako, 80 GBko disko gogor batek 80.000.000.000 byte ditu, baina sistema eragileak 74 GB dituela esango du, 1.024ko multiploak erabiltzen dituelako. Beste adibide esanguratsuak:
   * Disko gogor baten edukierak 100GB-tetakoa baldin bada 93GiB-tan bihurtzen da.
   * 4,7 GB-tako DVD-5-arekin, 4,377 GiB-tan geratzen da.
   * 8,5 GB-tako DVD-9-arekin, 7,92 GiB-tan geratzen da.

## Ikus, gainera

* byte
* Kilobyte
* Megabyte segundoko
* Megabit segundoko

## Kanpo estekak

* Datuak: Q79777
# Exaulistis

Exaulistis Yponomeutidae familiako tximeleta genero bat da. Bere espezie tipoa Exaulistis trichogramma da.

## Espezieak

| Espeziea | Irudia | Egoera |
| Exaulistis trichogramma | | daturik gabe |

## Kanpo estekak

* Datuak: Q5419347
# Exbibit

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Exbibit bat IEC 60027-2 informazio unitatea da. 2$^{60}$ biten baliokidea da. Laburtzeko Eib erabili daiteke.
Terabit batekiko duen ezberdintasuna testuinguruaren arabera 2$^{60}$ edo 10$^{18}$ bit adieraz ditzakeela da.

## Kanpo estekak

* Datuak: Q1351253